
	1.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
No noteikumu projekta "Grozījumi Ministru kabineta 2024. gada 22. oktobra noteikumos Nr. 663 "Eiropas Savienības kohēzijas politikas programmas 2021.–2027. gadam 1.2.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana uzņēmumiem" 1.2.1.1. pasākuma "Atbalsts jaunu produktu attīstībai un internacionalizācijai" trešās kārtas īstenošanas noteikumi"" (turpmāk - noteikumu projekts) anotācijas izriet, ka, lai nodrošinātu atbalsta pieejamību visiem atlasītajiem projektiem, nepieciešama papildu finansējuma novirzīšana 1,5 milj. euro apmērā, norādot, ka tas ļaus nodrošināt pilnvērtīgu atbalstu atlasītajiem projektiem un sekmēt jaunu tehnoloģiju attīstību un ieviešanu tirgū. Viennozīmīgai izpratnei lūdzam papildināt anotāciju, precīzi norādot, kādām konkrētām darbībām minētais papildu finansējums ir nepieciešams, kā arī vai būs veicami grozījumi līgumos par projektu īstenošanu.
Piedāvātā redakcija
-
	Evita Vamža (FM)

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūgums papildināt anotāciju ar informāciju, ka ir plānota visu projektu iesniedzēju informēšana par noteikumu grozījumiem pēc to apstiprināšanas MK, t.sk. par iespēju slēgt līgumus.
Piedāvātā redakcija
-
	Laura Naudiņa (FM)

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūgums papildināt anotāciju, ka, ņemot vērā izmaiņas rādītāju vērtībās, Ekonomikas ministrija pie 6. Programmas grozījumiem Finanšu ministrijai pēc iespējas ātrāk iesūtīs arī precizēto 1.2.1. SAM pasi.
Piedāvātā redakcija
-
	Laura Naudiņa (FM)

	4.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam papildināt anotāciju informāciju par intervences kodiem, norādot pieejamā finansējuma sadalījumu starp tiem.
Piedāvātā redakcija
-
	Laura Naudiņa (FM)

	5.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums
Lūdzam precizēt anotācijas 3.sadaļu, svītrojot šobrīd izmaiņu ailēs norādīto finansējumu un atspoguļojot noteikumu projektā paredzēto finansējuma palielinājumu 1.2.1.1. pasākuma “Atbalsts jaunu produktu attīstībai un internacionalizācijai” (turpmāk -  1.2.1.1. pasākums) īstenošanai 1 494 873 euro apmērā, vienlaikus 6.punktā sniedzot tam pamatojošo informāciju.
Piedāvātā redakcija
-
	Anželika Osipova (FM)

	6.
	Anotācija (ex-ante)
4.1. Saistītie tiesību aktu projekti
	Priekšlikums
Aicinām izvērtēt iespēju papildināt noteikumu projekta anotāciju ar informāciju, ka grozījumi Ministru kabineta 2023. gada 17. oktobra noteikumos Nr.597 "Eiropas Savienības kohēzijas politikas programmas 2021.–2027. gadam 1.2.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana uzņēmumiem" 1.2.1.3. pasākuma "Uzņēmuma atbalsts dalībai kapitāla tirgos" īstenošanas noteikumi" uz Ministru kabinetu apstiprināšanai tik virzīti vienlaicīgi vai pirms grozījumiem Ministru kabineta 2024. gada 22. oktobra noteikumos Nr.663 "Eiropas Savienības kohēzijas politikas programmas 2021.–2027. gadam 1.2.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana uzņēmumiem" 1.2.1.1. pasākuma "Atbalsts jaunu produktu attīstībai un internacionalizācijai" trešās kārtas īstenošanas noteikumi".
Piedāvātā redakcija
-
	Evita Vamža (FM)

	7.
	Noteikumu konsolidētā versija
6. Pasākuma ietvaros kopējais pieejamais attiecināmais finansējums ir 30 860 372 euro, tai skaitā Eiropas Reģionālās attīstības fonda finansējums – 26 231 316 euro un valsts budžeta līdzfinansējums – 4 629 056​​​​​​​ euro.
	Priekšlikums
Noteikumu projekts paredz brīvā finansējuma pārdali no 1.2.1.3. pasākuma, taču noteikumu projektā norādītās summas neatbilst faktiskajam finansējuma izlietojumam 1.2.1.3. pasākumā uz 2026. gada 23.aprīli. 1.2.1.3. pasākuma ietvaros ir īstenoti 2 projekti par kopējo publisko finansējumu 143 080,56 EUR, t.sk. ERAF finansējumu 121 608, 93 EUR un valsts budžeta līdzfinansējumu 21 471,63 EUR.

Aicinām pārskatīt un precizēt noteikumu projektā noteiktās pieejamā finansējuma summas atbilstoši faktiskajam finansējuma izlietojumam 1.2.1.3. pasākumā.

Vienlaikus vēršam uzmanību, ka šī brīža finansējuma pārdales rezultātā, ņemot vērā uzņemtās saistības 1.2.1.1. pasākuma 3.kārtas 2.uzsaukumā, veidosies publiskā finansējuma pārpalikums aptuveni 250 tūkst. EUR apmērā, kas nebūs pietiekams rindojumā nākošo esošo projektu īstenošanai.
Piedāvātā redakcija
-
	Laura Naudiņa (FM)

	8.
	Noteikumu konsolidētā versija
28. Šo noteikumu 27.6. un 27.9. apakšpunktā minētās izmaksas nevar pārsniegt vairāk kā 30 procentus no projektā kopējā attiecināmo izmaksu apmēra.
	Priekšlikums
28. punktā nav noteikts, vai procentuālais ierobežojums aprēķināms no projekta plānotajām vai faktiskajām attiecināmajām izmaksām. Ņemot vērā Revīzijas iestādes konstatējumus par situācijām, kad projekta īstenošanas gaitā rodas ietaupījums vai tiek konstatēti pārkāpumi, kuru rezultātā paredzēta nepamatoti izmaksāto vai neatļauti izmantoto līdzekļu atgūšana, pastāv risks, ka var tikt konstatēts procentuālā ierobežojuma pārsniegums arī gadījumos, kad izdevumi atbilst apstiprinātajam projekta budžetam.
Lūdzam izvērtēt iespēju precizēt procentuālā ierobežojuma piemērošanas nosacījumus, nodrošinot, lai tie būtu viennozīmīgi, saprotami un praksē vienādi piemērojami visām iesaistītajām pusēm, nosakot, ka procentuālais ierobežojums tiek aprēķināts attiecībā pret projekta plānotajām izmaksām.
Piedāvātā redakcija
Šo noteikumu 27.6. un 27.9. apakšpunktā minētās izmaksas nedrīkst pārsniegt 30 procentus no projektā plānotā kopējā attiecināmo izmaksu apmēra.
	Laura Naudiņa (FM)



